
1. Vispārīgā informācija
1.1. Pasūtītājs

GULBENES NOVADA PAŠVALDĪBA
Reģistrācijas Nr. 90009116327

Ābeļu iela 2, Gulbene, Gulbenes novads, LV–4401

Tālruņa Nr. +371-64497710

e-pasta adrese: dome@gulbene.lv 
AS “SEB banka”, kods: UNLALV2X, konts: Nr. LV03UNLA0050014339919

Kontaktpersona jautājumos par iepirkuma nolikumu: Gulbenes novada Centrālās pārvaldes Attīstības un iepirkumu nodaļas vecākā iepirkumu speciāliste Evita Lode,                    tālr. 64474913, e-pasts: iepirkumi@gulbene.lv.

Kontaktpersona jautājumos par iepirkuma nolikumam pievienotajām tehniskajām specifikācijām un objektu: Gulbenes novada Centrālās pārvaldes Attīstības un iepirkumu nodaļas vecākā projektu vadītāja Zane Ozola-Ozoliņa, tālr.: 64473229, e-pasts:  zane.ozola-ozolina@gulbene.lv, un Gulbenes novada Centrālās pārvaldes Attīstības un iepirkumu nodaļas būvinženieris Nauris Volkovs, tālr.: 64497715, e-pasts: nauris.volkovs@gulbene.lv.
1.2. Piegādātājs
Fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
1.3. Pretendents

Pretendents ir piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
1.4. Iepirkuma identifikācijas numurs

GNP 2026/65
1.5. Konkursa dokumentu pieejamība un saņemšanas iespējas
Konkursa dokumenti ir brīvi un tieši elektroniski pieejami Elektronisko iepirkumu sistēmas (turpmāk – EIS) e-konkursu apakšsistēmā, pasūtītāja profilā https://www.eis.gov.lv/EKEIS/Supplier/Organizer/1045. 
1.6. Informācijas apmaiņa
1.6.1. Informācijas apmaiņa starp pasūtītāju un ieinteresēto personu notiek latviešu valodā saskaņā ar Publisko iepirkumu likuma 38.pantu.
1.6.2. Jebkura papildu informācija, kas tiks sniegta saistībā ar šo iepirkuma procedūru, tiks publicēta pasūtītāja pircēja profilā EIS e-konkursu apakšsistēmā pasūtītāja profilā (https://www.eis.gov.lv/EKEIS/Supplier/Organizer/1045). Ieinteresētajam pretendentam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniska pieeja.
1.6.3. Ja ieinteresētā persona ir laikus pieprasījusi papildu informāciju par konkursa dokumentos iekļautajām prasībām, komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
1.6.4. Atbildes uz ieinteresēto personu jautājumiem tiek nosūtītas jautājuma uzdevējam un publicētas pasūtītāja pircēja profilā EIS e-konkursu apakšsistēmā https://www.eis.gov.lv/EKEIS/Supplier/Organizer/1045.
1.7. Piedāvājuma iesniegšanas un atvēršanas vieta, datums, laiks un kārtība

1.7.1. Ievērojot Publisko iepirkumu likuma 39.panta pirmajā daļā noteikto, piedāvājumi ir iesniedzami tikai elektroniski EIS e-konkursu apakšsistēmā. Piedāvājumu iesniegšanas termiņš ir norādīts Iepirkumu uzraudzības birojā publicētajā paziņojumā par līgumu un Pasūtītāja EIS e-konkursu apakšsistēmā. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem. 
1.7.2. Piedāvājumu atvēršana notiks EIS e-konkursu apakšsistēmā – ne ātrāk kā četras stundas pēc piedāvājumu iesniegšanas termiņa beigām, atbilstoši Ministru kabineta 2017. gada 28. februāra noteikumu Nr.107 “Iepirkuma procedūru un metu konkursu norises kārtība” 14.punktā noteiktajai kārtībai, izmantojot tīmekļvietnē www.eis.gov.lv pieejamos rīkus.
1.7.3. EIS e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām EIS ir jāievada elektroniskā atslēga un jāveic piedāvājuma atšifrēšana dokumenta atvēršanai.
1.7.4. Piedāvājumu atvēršanas sanāksme ir atklāta un tajā var piedalīties visas ieinteresētās personas, reģistrējoties piedāvājumu atvēršanas sanāksmei tiešsaistes režīmā EIS e-konkursu apakšsistēmā. 
1.7.5. Piedāvājumu atvēršanas sanāksmes protokols tiek publicēts pasūtītāja pircēja profilā https://www.eis.gov.lv/EKEIS/Supplier/Organizer/1045.
1.7.6. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017. gada 28. februāra noteikumu Nr.107 “Iepirkumu procedūru un metu konkursu norises kārtība” 14.punktā noteiktajā kārtībā.
1.7.7. Ja no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt piedāvājumus vai nav iespējams nodrošināt piedāvājumu drošību, pasūtītājs rīkojas Ministru kabineta 2017. gada 28. februāra noteikumu Nr.107 “Iepirkumu procedūru un metu konkursu norises kārtība” 13.punktā noteiktajā kārtībā.
1.8. Piedāvājuma noformējuma prasības

1.8.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:

1.8.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Atklāta konkursa sadaļā ievietotās formas;
1.8.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
1.8.2. Sagatavojot piedāvājumu, pretendents ievēro, ka:

1.8.2.1. iesniedzamie dokumenti jāaizpilda tikai elektroniski, atsevišķos elektroniskos dokumentos ar Microsoft Office rīkiem lasāmā formātā;
1.8.2.2. iesniedzot piedāvājumu, pretendents dokumentus pēc saviem ieskatiem ir tiesīgs parakstīt ar EIS piedāvāto elektronisko parakstu vai ar drošu elektronisko parakstu, ievērojot, ka dokumentus paraksta pretendenta paraksttiesīga amatpersona vai pilnvarota persona, un, ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem.
1.8.3. Piedāvājums jāsagatavo latviešu valodā. Piedāvājumā iekļautajiem dokumentiem jābūt skaidri salasāmiem. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši Ministru kabineta 2000. gada                  22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.
1.8.4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.8.5. Pretendents kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām ir tiesīgs iesniegt Eiropas vienoto iepirkuma procedūras dokumentu, turpmāk – EVIPD. Ja pretendents izvēlējies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10000 EUR no iepirkuma līguma vērtības. Piegādātāju apvienība iesniedz atsevišķu EVIPD par katru tās dalībnieku. Iesniedzot EVIPD, piegādātājs vadās no PIL 49.panta regulējuma. 
Iesniedzot Eiropas vienoto iepirkuma procedūras dokumentu, pretendents aizpilda tā I, II, III, IV un VI sadaļu.
EVIPD veidlapas paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu EVIPD un tā ir pieejama interneta vietnē http://espd.eis.gov.lv.
1.8.6. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
1.8.7. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. Ja piedāvājumu iesniedz piegādātāju apvienība, tai iepirkuma līguma slēgšanas tiesību iegūšanas gadījumā, ir pienākums pirms iepirkuma līguma noslēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc Publisko iepirkumu likuma 60.panta sestajā daļā minētā nogaidīšanas termiņa beigām, kad iepirkuma komisijas lēmums par līguma slēgšanas tiesību piešķiršanu kļuvis nepārsūdzams.
2. Informācija par iepirkuma priekšmetu
2.1. Iepirkuma priekšmeta apraksts

2.1.1. Iepirkuma mērķis ir nodrošināt būvdarbu kvalitatīvu realizāciju.

2.1.2. Iepirkuma priekšmets ir būvuzraudzība Rankas pamatskolas ēkas iekštelpu vienkāršotai atjaunošanai, atbilstoši izstrādātajam būvprojektam, tehniskajām specifikācijām – darba uzdevumam (1.pielikums), Latvijas būvnormatīviem, Ministru kabineta 2014. gada 19. augusta noteikumiem Nr.500 “Vispārīgie būvnoteikumi” un citiem būvniecību un būvuzraudzību regulējošajiem normatīvajiem aktiem.
2.1.3. CPV kods: 71247000-1 (Būvdarbu uzraudzība).
2.1.4. Pretendents drīkst iesniegt tikai vienu piedāvājumu par visu iepirkuma priekšmeta apjomu. Netiks izskatīti piedāvājumi, kurus pretendents būs sadalījis sīkāk.
2.1.5. Pretendents nevar iesniegt piedāvājuma variantus.
2.1.6. Darbu izpildes līdzfinansēšana paredzēta Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" projekta “Kvalitatīva mācību satura nodrošināšana Gulbenes novada izglītības iestādēs” ietvaros, Nr. 4.2.1.5/2/25/I/013.
2.1.7. Paredzamā līgumcena: 4000,00 EUR bez PVN.
2.2. Līguma izpildes vieta: Skolas iela 5, Ranka, Rankas pagasts, Gulbenes novads.
2.3. Līguma termiņš – no līguma noslēgšanas līdz būvdarbu pabeigšanai, t.i., līdz Gulbenes novada būvvalde būvatļaujā ir veikusi atzīmi par būvdarbu pabeigšanu un objekts pieņemts ekspluatācijā. Plānotais būvdarbu termiņš –  4 (četri) mēneši. 
3. Prasības pretendentiem
3.1. Pretendentu atlases noteikumi

3.1.1. Pretendents, visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība) ir reģistrēti komercreģistrā (vai līdzvērtīgā reģistrā ārvalstīs, ja attiecīgās valsts normatīvie akti paredz reģistrāciju) vai Latvijas Republikas Valsts ieņēmumu dienesta              (turpmāk – VID) Nodokļu maksātāju reģistrā kā saimnieciskās darbības veicējs (vai līdzvērtīgā reģistrā ārvalstīs), atbilstoši attiecīgās valsts normatīvo aktu prasībām. 

Ja piedāvājumu iesniedz piegādātāju apvienība, tad šī prasība attiecināma atsevišķi uz katru piegādātāju apvienības dalībnieku; ja piedāvājumu iesniedz personālsabiedrība, tad šī prasība attiecināma uz personālsabiedrību, kā arī atsevišķi uz katru personālsabiedrības biedru. Dalība iepirkumā ir brīvi pieejama jebkurai tiesībspējīgai un rīcībspējīgai fiziskai vai juridiskai personai, šādu personu apvienībai (piegādātāju apvienība, personālsabiedrība) jebkurā to kombinācijā neatkarīgi no tās reģistrācijas un darbības vietas, kura tiesīga nodarboties ar uzņēmējdarbību.
3.1.2. Attiecībā uz pretendentu nav iestājies neviens no PIL 42.panta otrās daļa 1.-7.punktā un 10.-14.punktā norādītajiem izslēgšanas noteikumiem, un nav tādu apstākļu, kuri pretendentam liegtu piedalīties iepirkuma procedūrā saskaņā ar PIL prasībām. Prasības attiecināmas arī uz personālsabiedrību un visiem personālsabiedrības biedriem (ja pieteikumu iesniedz personālsabiedrība), personu apvienības visiem dalībniekiem (ja pieteikumu iesniedz personu apvienība), kā arī uz apakšuzņēmējiem (ja pretendents plāno piesaistīt apakšuzņēmēju, kura veicamo darbu vai sniedzamo pakalpojumu daļa ir vismaz 10000 EUR vai balstās uz tā iespējām). Pasūtītājs PIL 42. panta otrās daļas 1., 2. un 3. punktā minētos izslēgšanas iemeslus neattiecina uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, un PIL 42. panta otrās daļas 1., 2. un 11. punktā minētos izslēgšanas iemeslus neattiecina uz pretendenta patieso labuma guvēju.
Pretendentam, kas reģistrēts ārvalstīs, kopā ar piedāvājumu jāiesniedz kompetentas institūcijas izziņa par tā amatpersonām, kā arī apliecinājums, ka uz piedāvājuma iesniegšanas brīdi izziņā norādītā informācija joprojām ir aktuāla.
3.1.3. Pretendentam jābūt reģistrētam Latvijas Republikas Būvkomersantu reģistrā saskaņā ar Būvniecības likumu un Ministru kabineta 2014. gada 25. februāra noteikumiem Nr.116 “Būvkomersantu reģistrācijas noteikumi” ar tiesībām pašam veikt vismaz ēku būvdarbu būvuzraudzību, ko apliecina pretendenta reģistrācijas fakts būvkomersantu reģistrā ar komercdarbības sfēru “Ēku būvdarbu būvuzraudzība” vai, ja pretendents ir ārvalstīs reģistrēts uzņēmums, tam jābūt reģistrētam līdzvērtīgā reģistrā ārvalstīs atbilstoši attiecīgās valsts normatīvajiem aktiem, ja attiecīgās valsts normatīvie akti šādu reģistrāciju paredz. Ārvalstu komersantam, līguma slēgšanas tiesību piešķiršanas gadījumā, uz iepirkuma līguma noslēgšanas brīdi saskaņā ar Būvniecības likuma 22.pantu būs jābūt reģistrētam Latvijas Republikas Būvkomersantu reģistrā, norādot vismaz vienu reģistrā reģistrētu atbilstošās darbības sfēras, kurā tas veiks darbus, būvspeciālistu.
3.1.4. Nolikuma 3.1.1. – 3.1.3.apakšpunktā noteiktās prasības attiecināmas arī uz personālsabiedrību un visiem personālsabiedrības biedriem (ja pieteikumu iesniedz personālsabiedrība) vai visiem personu apvienības dalībniekiem (ja pieteikumu iesniedz personu apvienība), kā arī apakšuzņēmējiem (ja pretendents plāno piesaistīt apakšuzņēmēju vai balstās uz tā iespējām), kas izpildīs darbus vai sniegs pakalpojumus, kuru veikšanai nepieciešama attiecīga reģistrācija Latvijas Republikas Būvkomersantu reģistrā.
3.2. Prasības attiecībā uz pretendenta tehniskajām un profesionālajām spējām 
3.2.1. Pretendentam iepriekšējo 3 (trīs) gadu laikā: 2023., 2024., 2025. un 2026.gadā līdz piedāvājuma iesniegšanas dienai ir pieredze vismaz 1 (viena) būvuzraudzības pakalpojuma līgumu izpildē, kurā pretendents ir uzraudzījis publiskas ēkas* iekštelpu atjaunošanas, pārbūves vai izbūves būvdarbus. Objektam jābūt pilnībā pabeigtam un nodotam ekspluatācijā.

*Publiska ēka – ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, kura paredzēta publiskai lietošanai (piemēram, izglītības iestādes, medicīnas iestādes, bibliotēkas u.t.ml.). Publiska telpa – nedzīvojama telpa (izņemot ražošanas, tehniskās un līdzīga lietojuma telpas), kurā strādā darbinieki vai dažādus pakalpojumus var saņemt apmeklētāji (piemēram, skatītāji, pacienti, klienti, pircēji, pasažieri, studenti, audzēkņi). Telpas publiskas funkcijas nodrošināšanai - telpas, kuras tieši nav pieejamas (paredzētas) apmeklētājiem, bet nepieciešamas personālam (administrācijai) un citas ar šo publisko funkciju saistītās telpas. 
3.2.2. Pretendenta rīcībā ir šādi kvalificēti un sertificēti speciālisti, kuri līguma noslēgšanas gadījumā darbosies līguma izpildē:
3.2.2.1. sertificēts speciālists ēku būvdarbu būvuzraudzībā, kurš līguma noslēgšanas gadījumā darbosies līguma izpildē kā atbildīgais būvuzraugs un kuram pēdējo 3 (trīs) gadu laikā: 2023., 2024., 2025. un 2026.gadā līdz piedāvājuma iesniegšanai kā atbildīgajam būvuzraugam ir pieredze vismaz 1 (viena) līguma izpildē, kurā viņš ir uzraudzījis publiskas ēkas* iekštelpu atjaunošanas, pārbūves vai izbūves būvdarbus. Objektam jābūt pilnībā pabeigtam un nodotam ekspluatācijā.
3.2.2.2. sertificēts speciālists siltumapgādes, ventilācijas un gaisa kondicionēšanas sistēmu būvdarbu būvuzraudzībā;
3.2.2.3. sertificēts speciālists elektroietaišu izbūves darbu būvuzraudzībā.
3.2.3. Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā.
3.2.4. Pretendenta norādītie apakšuzņēmējs/-i apliecina savu piedalīšanos līguma izpildē. Apliecinājumu ir parakstījusi persona, kurai ir pārstāvības tiesības.
4. Iesniedzamie dokumenti

4.1. Kvalifikācijas dokumenti 

4.1.1. Pretendenta pieteikums dalībai konkursā. Pieteikumu sagatavo atbilstoši nolikumam pievienotajai formai (2.pielikums). Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir personu apvienība jebkurā to kombinācijā, pieteikums jāparaksta katra personu apvienības dalībnieka pārstāvim ar pārstāvības tiesībām vai tā pilnvarotai personai, pieteikumā norādot personu, kura pārstāv personu apvienību konkursā, kā arī katras personas atbildības apjomu. Ja pretendents ir personālsabiedrība (pilnsabiedrība vai komandītsabiedrība) pieteikumā jānorāda visus sabiedrības biedrus. 
4.1.2. Ārvalstu uzņēmumiem (t.sk. arī apakšuzņēmējiem, piegādātāju apvienības dalībniekiem vai personālsabiedrības biedriem, kas ir ārvalstī reģistrēti) kompetentas attiecīgās valsts institūcijas izsniegta dokumenta kopija, kas apliecina, ka pretendents ir reģistrēts likumā noteiktajos gadījumos un likumā noteiktajā kārtībā, ja attiecīgās valsts normatīvie akti paredz reģistrāciju. Gadījumā, ja ārvalstu uzņēmumam nav šāda dokumenta kopijas vai tā izsniegšanu neparedz reģistrācijas valsts normatīvie akti, piedāvājumā jānorāda atsauce uz tīmekļa vietnes adresi un precīzs links, kur pasūtītājs var pārbaudīt ārvalstu uzņēmuma reģistrācijas faktu. Latvijā reģistrēta Pretendenta atbilstību Nolikuma 3.1.1.apakšpunkta prasībām Pasūtītājs pārbaudīs, informāciju iegūstot no Latvijas Republikas Uzņēmumu reģistra tīmekļvietnes www.ur.gov.lv. Informāciju par pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas” https://www6.vid.gov.lv/SDV.
4.1.3. Ārvalstu uzņēmumiem (t.sk. arī apakšuzņēmējiem, piegādātāju apvienības dalībniekiem vai personālsabiedrības biedriem, kas ir ārvalstī reģistrēti) dokumenta kopija, kas apliecina paraksttiesīgās amatpersonas tiesības pārstāvēt attiecīgo juridisko personu. Ja ārvalsts normatīvais regulējums neparedz dokumentu, kas apliecina pretendenta amatpersonas paraksta (pārstāvniecības) tiesības, tad ārvalsts pretendenta amatpersonas paraksta (pārstāvības) tiesības ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta amatpersonas paraksta (pārstāvības) tiesībām). 
4.1.4. Ja piedāvājuma dokumentus paraksta pretendenta paraksttiesīgās personas pilnvarota persona, tad pievieno attiecīgas pilnvaras kopiju, kas apliecina dokumentus parakstījušās personas tiesības pārstāvēt pretendentu iepirkuma ietvaros. Ārvalsts pretendenta amatpersonas paraksta (pārstāvības) tiesības ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta amatpersonas paraksta (pārstāvības) tiesībām).
4.1.5. Ja pretendents ir personu apvienība, pretendentam ir jāiesniedz visu apvienības dalībnieku parakstīts saistību raksts (protokols, vienošanās, dibināšanas līgums vai cits dokuments), kurš nosaka katra personu apvienības dalībnieka pienākumu un atbildības loku iepirkuma līguma izpildē, un visi personu apvienības dalībnieki ir pilnvarojuši vienu no dalībniekiem parakstīt iepirkuma līgumu un citus dokumentus, saņemt un izdot rīkojumus personu apvienības dalībnieku vārdā, kā arī saņemt maksājumus no pasūtītāja.
4.1.6. Pretendenta, kas reģistrēts Latvijas Būvkomersantu reģistrā (BIS), reģistrācijas faktu un tiesības veikt būvdarbu uzraudzību, iepirkumu komisija pārbauda Būvkomersantu reģistrā tīmekļvietnē https://bis.gov.lv/bisp/. Pretendents, kas reģistrēts ārvalstīs, iesniedz līdzvērtīgas iestādes izdota dokumenta kopiju, kas atbilstoši attiecīgās valsts normatīviem aktiem apliecina pretendenta tiesības veikt iepirkuma nolikumā noteiktos darbus, pievienojot apliecinājumu, ka, gadījumā, ja tam tiks piešķirtas līgums slēgšanas tiesības, uz iepirkuma līguma noslēgšanas brīdi tas būs reģistrēts Latvijas Būvkomersantu reģistrā.
4.1.7. Pretendenta sniegto būvuzraudzības pakalpojumu saraksts, kas sagatavots atbilstoši nolikuma 3.pielikuma formai. Lai apliecinātu nolikuma 3.2.1.punktā prasīto pieredzi, pretendentam obligāti jāpievieno līguma izpildi apliecinošus dokumentus, kas pierāda pretendenta atbilstību nolikuma 3.2.1.punktā prasītajai pieredzei (t.i., pasūtītāja atsauksme, būvatļaujas, objekta ekspluatācijā pieņemšanu apliecinošu dokumentu kopijas, ņemot vērā, ka pievienotajiem dokumentiem pilnībā jāapliecina nolikumā prasīto pieredzi, t.sk. attiecībā uz uzraudzītajiem darbiem, to apjomiem u.tml.).
4.1.8. Informācija par nolikuma 3.2.2.apakšpunktā noteiktajiem sertificētajiem speciālistiem, kuri līguma noslēgšanas gadījumā darbosies līguma izpildē, sagatavojama saskaņā ar nolikumam pievienoto formu (4.pielikums). Par būvspeciālistu sertifikātu spēkā esamību iepirkumu komisija pārliecinās Būvspeciālistu reģistrā tīmekļvietnē https://bis.gov.lv/bisp/. Ja pretendents plāno piesaistīt speciālistu, kuram profesionālā kvalifikācija ir iegūta ārzemēs, un šis speciālists nav reģistrēts Latvijas Republikas Būvspeciālistu reģistrā, jāpievieno dokumentu kopijas, kas pierāda, ka speciālists ir atbilstoši kvalificēts ārvalstī, kurā tas ir reģistrēts vai kurā ieguvis izglītību (ja speciālistu reģistrāciju paredz attiecīgās valsts normatīvie akti). Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai. Gadījumā, ja ārvalstu speciālistam nav šāda dokumenta kopijas vai tā izsniegšanu neparedz reģistrācijas valsts normatīvie akti, piedāvājumā jānorāda atsauce uz tīmekļa vietnes adresi un precīzs links, kur pasūtītājs var pārbaudīt ārvalstu speciālista reģistrācijas faktu (ja to paredz attiecīgās valsts normatīvie akti).
4.1.9. Pretendenta piedāvātā atbildīgā būvuzrauga pašrocīgi parakstīts kvalifikācijas un pieredzes apraksts, kas sagatavojams atbilstoši nolikumam pievienotajai formai (5.pielikums). Sertificētā speciālista pieredzes aprakstam par pieredzes sarakstā norādītajiem objektiem obligāti jāpievieno dokumentu kopijas (atsauksme vai tml.), kas pilnībā apliecina, ka konkrētā persona ir veikusi attiecīgos pienākumus un parakstījusi attiecīgos dokumentus, ņemot vērā, ka pievienotajiem dokumentiem pilnībā jāapliecina nolikumā prasīto pieredzi, t.sk. attiecībā uz uzraudzītajiem darbiem, to apjomiem u.tml.
4.1.10.  Ja kāds no nolikuma 3.2.2.punkta apakšpunktos noteiktajiem speciālistiem nav pretendenta vai tā piesaistītā apakšuzņēmēja, kurš iesniedzis attiecīgu apakšuzņēmēja apliecinājumu, darbinieks, pretendents piedāvājumam pievieno katra šāda piesaistītā speciālista pašrocīgi parakstītu apliecinājumu par dalību līguma izpildē konkrētā pozīcijā, ja iepirkuma rezultātā līguma slēgšanas tiesības tiks piešķirtas pretendentam.
4.1.11.  Ja pretendents piesaista ārvalstu speciālistu, tad iesniedz apliecinājumu, ka gadījumā, ja ar pretendentu tiks noslēgts iepirkuma līgums, tas ne vēlāk kā 5 (piecu) darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.
4.1.12.  Ja pretendents plāno piesaistīt apakšuzņēmējus vai balstās uz to pieredzi, tehniskajām un/vai profesionālajām spējām, pretendentam ir jāiesniedz par visiem apakšuzņēmējiem:
4.1.12.1. apakšuzņēmējiem nododamās iepirkuma daļas apraksts atbilstoši Apakšuzņēmējiem nododamās iepirkuma daļas izpildes sarakstam (6.pielikums);
4.1.12.2. rakstisks apakšuzņēmēja apliecinājums atbilstoši Apakšuzņēmēja apliecinājuma formai (6.1.pielikums) (apliecinājuma 2.punkta b) apakšpunkts jāaizpilda, ja pretendents plāno balstīties uz apakšuzņēmēja pieredzi, tehniskajām un profesionālajām spējām);
4.1.12.3. dokumenti, kas apliecina apakšuzņēmēja atbilstību nosacījumiem pretendenta dalībai iepirkumā (ja pretendents plāno balstīties uz apakšuzņēmēja pieredzi, tehniskajām un/vai profesionālajām spējām).

4.1.13.   Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.1.1. – 3.1.3.punkts, bet pārējos nolikuma punktos izvirzītās prasības jāizpilda personu apvienībai kopumā, ņemot vērā tās pienākumus iespējamā iepirkuma līguma izpildē.
4.2. Tehniskais piedāvājums
4.2.1. Tehniskajā piedāvājumā pretendents iekļauj apliecinājumu, ka pretendents ir  sapratis darba uzdevumu un nodrošinās pasūtītāja prasībām pilnīgi atbilstošu un kvalitatīvu pakalpojuma izpildi saskaņā ar Tehniskajās specifikācijās – Darba uzdevumā noteiktajām prasībām. 
4.2.2. Tehniskajā piedāvājumā pretendents iekļauj apliecinājumu, ka pretendents garantē un nodrošinās, ka visā būvdarbu izpildes un visā to garantijas laikā, kas ir 60 mēneši no objekta pieņemšanas ekspluatācijā, būvspeciālistam, kas veiks atbildīgā būvuzrauga pienākumus, būs spēkā esoša civiltiesiskās apdrošināšanas polise, kas nepieciešama saskaņā ar normatīvajiem aktiem, kā arī tas uzņemsies atbildību, kas noteikta atbildīgajam būvuzraugam saskaņā ar normatīvajiem aktiem.
4.2.3. Tehniskajā piedāvājumā pretendents iekļauj apliecinājumu brīvā formā, ar ko apstiprina, ka iepirkuma līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.

4.3. Finanšu piedāvājums
4.3.1. Finanšu piedāvājumu pretendents sagatavo un noformē atbilstoši nolikuma 7.pielikumam.

4.3.2. Finanšu piedāvājumā norādītā cena visā līguma izpildes laikā ir nemainīga un tā nav pakļaujama nekādām izmaiņām. Piedāvājums, kurā ir norādītas mainīgas cenas tiks kvalificēts kā neatbilstošs un noraidīts.
4.3.3. Finanšu piedāvājumā jāietver visas administratīvās un citas izmaksas, kas nodrošina darbu izpildi atbilstoši Latvijas Republikas normatīvo aktu prasībām, izņemot pievienotās vērtības nodokli.
5. piedāvājumu vērtēšana
5.1. Piedāvājumu vērtēšanas pamatnoteikumi

5.1.1. Komisija slēgtās sēdēs atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību konkursa nolikumā noteiktajām prasībām un izvēlas pretendenta piedāvājumu saskaņā ar izvēles kritēriju.
5.1.2. Komisija ir tiesīga veikt kvalifikācijas atbilstības pārbaudi tikai tam pretendentam, kuram būtu piešķiramas līguma slēgšanas tiesības.
5.1.3. Lai izvērtētu, kuram no pretendentiem pirmšķietami būtu piešķiramas līguma slēgšanas tiesības, proti, kurš ir piedāvājums ar viszemāko cenu, pēc piedāvājumu noformējuma pārbaudes iepirkumu komisija atbilstoši Publisko iepirkumu likuma 41.panta devītajai daļai pārbauda, vai piedāvājumos nav aritmētisko kļūdu vai pārrakstīšanās kļūdu. Ja iepirkumu komisija konstatē aritmētiskās kļūdas, tā šīs kļūdas izlabo. Par kļūdu labojumu un laboto piedāvājuma summu iepirkumu komisija paziņo pretendentam, kura pieļautās kļūdas labotas, un vērtējot piedāvājumu, ņem vērā labojumus. 
5.1.4. Pēc aritmētisko un pārrakstīšanās kļūdu pārbaudes pretendentu iesniegtajos finanšu piedāvājumos, iepirkumu komisija veic tehnisko piedāvājumu pārbaudi.
5.1.5. Pēc tehnisko piedāvājumu pārbaudes iepirkumu komisija uzsāk kvalifikācijas pārbaudi tam pretendentam, kuram būtu piešķiramas līguma slēgšanas tiesības atbilstoši nolikumā noteiktajam vērtēšanas kritērijam.
5.1.6. Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
5.2. Piedāvājumu noformējuma pārbaude
5.2.1. Komisija novērtē piedāvājuma atbilstību 1.8.punktā noteiktajām prasībām.
5.2.2. Ja piedāvājums neatbilst kādai no piedāvājumu noformējuma prasībām, komisija pieņem lēmumu par piedāvājuma tālāku izskatīšanu vai noraidīšanu, ņemot vērā samērīguma principu un nenoraidot piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
5.3. Pretendenta atlase un kvalifikācijas pārbaude
5.3.1. Iepirkumu komisija novērtē pretendenta atbilstību nolikumā noteiktajām pretendentu atlases un kvalifikācijas prasībām.
5.3.2. Ja iepirkumu komisija konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs vai trūkst kāda dokumenta, tā pieprasa, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem, ievērojot, lai sniegtā informācija apliecina faktus, kas pastāvējuši pirms piedāvājuma iesniegšanas dienas, un netiktu mainīts iesniegtais piedāvājums, tā novērtējums saskaņā ar pasūtītāja noteiktajiem piedāvājuma izvērtēšanas kritērijiem. Termiņu nepieciešamās informācijas vai dokumenta iesniegšanai iepirkumu komisija nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
5.3.3. Ja iepirkumu komisija saskaņā ar PIL 41.panta sesto daļu ir pieprasījusi izskaidrot vai papildināt piedāvājumā ietverto – pretendenta iesniegto informāciju, bet pretendents to nav izdarījis atbilstoši noteiktajām prasībām, iepirkumu komisija piedāvājumu vērtē pēc tās rīcībā esošās informācijas.
5.3.4. Pretendents, kura piedāvājums (t.sk. saskaņā ar nolikumu un Publisko iepirkumu likumā noteikto papildus sniegtais skaidrojums vai papildus informācija) neatbilst kādai no iesniedzamo kvalifikācijas dokumentu prasībām vai nesatur noteikto kvalifikāciju apliecinošu informāciju, tiek izslēgts no turpmākas dalības iepirkumā. Komisija pieņemot šādu lēmumu, ņem vērā samērīguma principu un nenoraida piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
5.4. Tehniskā piedāvājuma atbilstības pārbaude
5.4.1. Ja Komisija konstatē, ka pretendenta iesniegtais tehniskais piedāvājums ir neskaidrs, pasūtītājs ir tiesīgs pieprasīt, lai pasūtītāja noteiktajā termiņā tiek izskaidrota vai papildināta tehniskajā piedāvājumā iekļautā informācija, nodrošinot vienlīdzīgu attieksmi pret visiem pretendentiem, un ievērojot, lai netiktu mainīts iesniegtais piedāvājums un tā novērtējums saskaņā ar pasūtītāja noteiktajiem piedāvājuma izvērtēšanas kritērijiem.
5.4.2. Iepirkumu komisija izslēdz pretendentu no turpmākās dalības iepirkuma procedūrā, ja pretendents ar tehnisko piedāvājumu un sniegtajām atbildēm uz iepirkumu komisijas jautājumiem (ja tādi tikuši uzdoti) nepierāda savu spēju būvdarbu laikā nodrošināt nolikumā norādīto tehnisko prasību izpildi.

5.4.3.  Pretendents, kura piedāvājums nav sagatavots atbilstoši tehniskā piedāvājuma sagatavošanas prasībām, tiek izslēgts no turpmākas dalības konkursā. Pieņemot lēmumu par šāda piedāvājuma noraidīšanu, iepirkumu komisija vērtē neatbilstības samērīgumu.
5.5. Finanšu piedāvājuma pārbaude
5.5.1. Vērtējot finanšu piedāvājuma atbilstību, iepirkumu komisija vērtē vai finanšu piedāvājums sagatavots atbilstoši nolikumā noteiktajām prasībām. Komisija pārbauda, vai nav saņemts nepamatoti lēts piedāvājums, tai skaitā izvērtē un salīdzina pretendentu piedāvātās līgumcenas.
5.5.2. Ja Komisija konstatē, ka pretendenta iesniegtais finanšu piedāvājums ir neskaidrs vai tajā ir acīmredzamas pārrakstīšanās kļūdas, pasūtītājs ir tiesīgs pieprasīt, lai pasūtītāja noteiktajā termiņā tiek izskaidrota vai papildināta finanšu piedāvājumā iekļautā informācija un novērstas acīmredzamas pārrakstīšanās kļūdas, nodrošinot vienlīdzīgu attieksmi pret visiem pretendentiem, un ievērojot, lai netiktu mainīts iesniegtais piedāvājums un tā novērtējums saskaņā ar pasūtītāja noteiktajiem piedāvājuma izvērtēšanas kritērijiem.
5.5.3.  Pretendents, kura piedāvājums nav sagatavots atbilstoši Finanšu piedāvājumam noteiktajām prasībām, tiek izslēgts no turpmākas dalības konkursā. Pieņemot lēmumu par šāda piedāvājuma noraidīšanu, iepirkumu komisija vērtē neatbilstības samērīgumu.
5.5.4.   Ja pasūtītājam pretendenta iesniegtais piedāvājums šķiet nepamatoti lēts, pasūtītājs rīkojas saskaņā ar PIL 53.pantu.
6. PiedāvājumU IZvēles kritērijs un lēmuma pieņemšana
6.1. Pēc pretendentu atlases un piedāvājumu atbilstības pārbaudes, komisija no nolikumā norādītajām prasībām atbilstošajiem piedāvājumiem izvēlēsies saimnieciski visizdevīgāko piedāvājumu ar viszemāko cenu atbilstoši PIL 51.panta ceturtajai daļai, kas nosaka, ka  pasūtītājs piedāvājumu salīdzināšanai un izvērtēšanai ir tiesīgs izmantot tikai cenu, ja sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.

6.2. Vērtējot piedāvājumu, komisija ņems vērā kopējo līgumcenu bez pievienotās vērtības nodokļa.
6.3. Pirms lēmuma par iepirkuma procedūras rezultātiem pieņemšanas, pasūtītājs PIL 42.pantā noteiktajā kārtībā, pārbauda:

6.3.1. vai uz pretendentu vai personālsabiedrības biedru, ja pretendents ir personālsabiedrība, kuram atbilstoši citām nolikumā noteiktajām prasībām un izraudzītajiem piedāvājuma izvērtēšanas kritērijiem būtu piešķiramas iepirkuma līguma slēgšanas tiesības, neattiecas PIL 42.panta otrās daļas 1.-7., 10.-14.punktā minētie izslēgšanas gadījumi;

6.3.2. vai uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, neattiecas PIL 42.panta otrās daļas 1.-7., 10.-14.punktā minētie izslēgšanas gadījumi;

6.3.3. vai uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro no kopējās publiska būvdarbu, pakalpojuma vai piegādes līguma vērtības, neattiecas PIL 42.panta otrās daļas 1.-7., 10.-14.punktā minētie izslēgšanas gadījumi.
6.4. Pasūtītājs PIL 42. panta otrās daļas 1., 2. un 3.punktā minētos izslēgšanas iemeslus neattiecina uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, un šā likuma 42. panta otrās daļas 1., 2. un 11. punktā minētos izslēgšanas iemeslus neattiecina uz pretendenta patieso labuma guvēju.

6.5. Ja pasūtītājs konstatē, ka pretendents būtu izslēdzams no dalības iepirkuma procedūrā, pamatojoties uz PIL 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar PIL 42. panta trešās daļas 1. punktā minēto personu, un nav piemērojami PIL 42. panta ceturtās daļas 2., 3., 4., 5. un 6. punktā noteiktie izņēmumi, pasūtītājs dod kandidātam vai pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina kandidāta vai pretendenta uzticamību saskaņā ar šā panta noteikumiem.
6.6. Iepirkumu komisija pamatojoties uz Starptautisko un Latvijas Republikas nacionālo sankciju likuma 11.1 panta pirmo daļu, attiecībā uz pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Ja attiecībā uz pretendentu vai kādu no minētajām personām noteiktās starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā.
6.7. Ja iepirkumu komisija, pirms pieņem lēmumu par iepirkuma līguma slēgšanas tiesību piešķiršanu, konstatē, ka vismaz divu piedāvājumu novērtējums (piedāvātās līgumcenas) ir vienāds, tad pasūtītājs ir tiesīgs rīkot atklātu izlozi, uzaicinot tajā piedalīties līdzvērtīgus piedāvājumus iesniegušos pretendentus. Noteikumi par izlozes norises kārtību tiks apstiprināti atsevišķi un pirms izlozes norises tiks nosūtīti attiecīgajiem pretendentiem.
7. konkursa rezultātu paziņošana
7.1. Pasūtītājs, ievērojot PIL 37.panta otrajā daļā noteikto, triju darbdienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu.

7.2. Pasūtītājs informāciju par rezultātiem nosūta pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nodod personīgi.
7.3. Pasūtītājs 10 darbdienu laikā pēc tam, kad noslēgts iepirkuma līgums vai pieņemts lēmums par iepirkuma procedūras izbeigšanu vai pārtraukšanu, iesniedz publicēšanai paziņojumu par līguma slēgšanas tiesību piešķiršanu.
8. IEPIRKUMA LĪGUMA slēgšana un grozīšana

8.1. Iepirkuma līgumu ar izraudzīto pretendentu slēdz ne agrāk kā nākamajā darbdienā pēc PIL 60.panta septītajā daļā norādītā nogaidīšanas termiņa beigām, ja Iepirkumu uzraudzības birojā nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem. 
8.2. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu un saskaņā ar nolikuma noteikumiem un iepirkuma līguma projektu (8.pielikums).
8.3. Izraudzītajam pretendentam iepirkuma līgums jāparaksta ne vēlāk kā 10 (desmit) dienu laikā no pasūtītāja attiecīga uzaicinājuma nosūtīšanas dienas. Ja pretendents minētajā termiņā pasūtītājam neiesniedz parakstītu iepirkuma līgumu, tas tiks uzskatīts par atteikumu to slēgt.
8.4. Ja izraudzītais pretendents atsakās slēgt iepirkuma līgumu vai atbilstoši iepirkuma nolikuma 8.3.punktā paredzētajam, pasūtītāja noteiktajā laikā nav to parakstījis, iepirkumu komisija ir tiesīga pieņemt lēmumu iepirkuma līguma slēgšanas tiesības piešķirt pretendentam, kurš iesniedzis nākamo saimnieciski visizdevīgāko piedāvājumu ar nākamo viszemāko cenu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt pretendentam, kurš iesniedzis saimnieciski visizdevīgāko piedāvājumu ar nākamo viszemāko cenu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
8.5. Iepirkuma līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēja piesaiste notiek saskaņā ar iepirkuma līgumu un Publisko iepirkumu likuma 62.pantu.
8.6. Iepirkuma līguma grozījumi ir pieļaujami tikai tad, ja tie veikti ievērojot PIL 61.pantā noteikto.
9. konkursa komisija

9.1. Komisija ir lemttiesīga, ja komisijas sēdē piedalās vismaz 2/3 (divas trešdaļas) komisijas locekļu skaita, bet ne mazāk kā trīs.
9.2. Komisijas tiesības:
9.2.1. rakstiski pieprasīt, lai pretendents vai kompetenta institūcija izskaidro vai papildina piedāvājumā iesniegtajos dokumentos ietverto informāciju, ja pasūtītājs konstatē, ka iesniegtajos dokumentos ietvertā informācija ir neskaidra vai nepilnīga;
9.2.2. pārbaudīt visu pretendentu sniegto ziņu patiesumu;
9.2.3. pārbaudīt un/vai iegūt nepieciešamo informāciju kompetentā institūcijā, t.sk., no atsauksmju sniedzējiem, datubāzēs vai no citiem avotiem;
9.2.4. pieaicināt komisijas darbā speciālistus vai ekspertus ar padomdevēja tiesībām;
9.2.5. pārtraukt iepirkumu un neslēgt iepirkuma līgumu, ja tam ir objektīvs pamatojums, piemēram, nepietiekošs finansējums;
9.2.6. veikt citas darbības saskaņā ar Publisko iepirkumu likumu, nolikumu un citiem normatīvajiem aktiem.
9.3. Komisijas pienākumi:
9.3.1. izskatīt pretendentu iesniegtos piedāvājumus, kas iesniegti noteiktajā piedāvājumu iesniegšanas termiņā, novērtēt to atbilstību nolikuma prasībām;
9.3.2. pieņemt lēmumu;
9.3.3. veikt citas darbības saskaņā ar Publisko iepirkumu likumu, nolikumu un citiem normatīvajiem aktiem.
10. PretendentA tiesības un pienākumi
10.1. Pretendenta tiesības:
10.1.1. pieprasīt papildu informāciju par nolikumu. Papildu informācija par nolikumā iekļautajām prasībām jāpieprasa laikus, lai komisija, atbilstoši PIL 36.panta otrajā daļā noteiktajam termiņa ierobežojumam varētu to sniegt ne vēlāk kā 6 (sešas) dienas pirms piedāvājumu iesniegšanas termiņa beigām;
10.1.2. līdz piedāvājumu iesniegšanas termiņa beigām atsaukt savu piedāvājumu, izmantojot EIS pieejamo piedāvājuma atsaukšanas darbību šķirklī „Iesniegšana”;
10.1.3. līdz piedāvājumu iesniegšanas termiņa beigām grozīt savu piedāvājumu, augšupielādējot EIS grozīto piedāvājumu vai tā daļu un parakstot grozījumus ar drošu elektronisko parakstu un laika zīmogu vai ar EIS piedāvāto elektronisko parakstu;
10.1.4. veikt citas darbības saskaņā ar Publisko iepirkumu likumu, citiem normatīvajiem aktiem un nolikumu.
10.2. Pretendenta pienākumi:

10.2.1. rakstveidā, komisijas norādītajā termiņā, sniegt atbildes un paskaidrojumus par piedāvājumu uz komisijas uzdotajiem jautājumiem;
10.2.2. līdz ar piedāvājuma iesniegšanu apņemas ievērot visus konkursa nolikumā minētos noteikumus.
11. Citi noteikumi
11.1. Piedalīšanās iepirkuma procedūrā ir pretendenta brīvas gribas izpausme. Iesniedzot savu piedāvājumu dalībai konkursā, pretendents visā pilnībā pieņem visas nolikumā piedāvājuma sagatavošanai un iesniegšanai ietvertās prasības un noteikumus, un apņemas tos ievērot.
11.2. Par nolikuma neatņemamām sastāvdaļām tiek uzskatīti arī visi nolikuma papildinājumi, labojumi, precizējumi un sniegtā papildinformācija.
11.3. Konkursa nolikums sastādīts un apstiprināts latviešu valodā uz 15 (piecpadsmit) lapām, kam pievienoti 8 (astoņi) pielikumi, kas ir nolikuma neatņemamas sastāvdaļas:

1.pielikums - Darba uzdevums;

2.pielikums – Pieteikums dalībai atklātā konkursā;

3.pielikums – Informācija par pretendenta pieredzi;

4.pielikums – Sertificētu speciālistu saraksts; 

5.pielikums – Kvalifikācijas un darba pieredzes apraksts;
6. pielikums - Informācija par pretendenta apakšuzņēmēju (-iem); 

6.1.pielikums – Apakšuzņēmēja apliecinājums;

7.pielikums – Finanšu piedāvājums;

8. pielikums – Iepirkuma līguma projekts.
Iepirkumu komisijas priekšsēdētāja

/personiskais paraksts/

E.Lode
